钦定古今图书集成/明伦汇编/氏族典/第397卷 > 李昆
## 钦定古今图书集成/明伦汇编/氏族典/第397卷 > 李昆

按《明外史李介传》：“介子昆，字承裕，弘治初进士。历礼
部主事。中官何鼎建言下狱，昆上言乞宥鼎，弗听。帝
将建延寿塔于城外，昆复疏谏。正德初，群小用事，请
黜邪枉，进忠直，杜宦戚，请乞节中外侈费，皆不报。屡
迁陕西左布政使，以右副都御史巡抚甘肃，谪浙江
副使，复官巡抚顺天。召为兵部右侍郎，改左，卒。”